CELEX: C2005/143/32
Language: et
Date: 2005-06-11 00:00:00
Title: Kohtuasi C-140/05: Eelotsusetaotlus, mille esitas Zoll-Senat 3 (K) des Unabhängigen Finanzsenates 17. märtsi 2005. aasta määrusega kohtuasjas Amalia Valesko versus Zollamt Klagenfurt

11.6.2005   
            
            
               ET
            
            
               Euroopa Liidu Teataja
            
            
               C 143/23
            
         Eelotsusetaotlus, mille esitas Zoll-Senat 3 (K) des Unabhängigen Finanzsenates 17. märtsi 2005. aasta määrusega kohtuasjas Amalia Valesko versus Zollamt Klagenfurt
   (Kohtuasi C-140/05)
   (2005/C 143/32)
   Kohtumenetluse keel: saksa
   Euroopa Ühenduste Kohus on saanud Zoll-Senat 3 (K) der Unabhängige Finanzsenat 17. märtsi 2005. aasta määrusega esitatud eelotsusetaotluse kohtuasjas Amalia Valesko v. Zollamt Klagenfurt, mis saabus kohtukantseleisse 25. märtsil 2005.
   Zoll-Senat 3 (K) des Unabhängigen Finanzsenates küsib Euroopa Kohtult eelotsust järgmistes küsimustes:
   
               1.
            
            
               Kas Sloveenia Vabariigi ühinemisakti sätteid, XIII lisas — ühinemisakti artiklis 24 osutatud nimekiri: Sloveenia, jaotis 6. Maksustamine, punkt 2 (ELT 23.9.2003, L 236), ilma et see piiraks nõukogu direktiivi 92/12/EMÜ (aktsiisiga maksustavate toodete üldise korralduse ja nende valdamise, liikumise ning järelevalve kohta) artikli 8 kohaldamist, võivad liikmesriigid pärast komisjoni informeerimist ja seni, kuni kehtib eespool nimetatud erand, “säilitada” sigarettidele, mida võib Sloveeniast tuua nende territooriumile ilma täiendava aktsiisi tasumiseta, samad koguselised piirangud nagu impordi puhul kolmandatest riikidest, peab tõlgendama terminit “säilita” silmas pidades nii, et nimetatud sätete kohaselt on lubatud koguselised piirangud, mis kehtisid liikmesriigis enne Sloveenia Vabariigi ühinemist ning muuhulgas seoses Sloveenia Vabariigi kui kolmanda riigiga?
            
         
               2.
            
            
               Kui Euroopa Kohus asub seisukohale, et kõnealuseid sätteid ei tohi tõlgendada nii, et nende sätete kohaselt on lubatud koguselised piirangud, mis kehtisid liikmesriigis enne Sloveenia Vabariigi ühinemist ning muuhulgas seoses Sloveenia Vabariigi kui kolmanda riigiga, küsitakse järgmist:
               Kas Euroopa Ühenduse asutamislepingu artikleid 23, 25 ja 26 tuleb tõlgendada nii, et liikmesriigi õigusnormistik, mille kohaselt aktsiisist vabastatud tubakatoodete kogus, mida imporditakse liikmesriigis alalist elukohta omava reisija isiklikus pagasis, kes saabub liikmesriigi maksuterritooriumile vahetult üle riigipiiri või siseveekogu, on piiratud 25 sigaretile teatud liikmesriikidest, pole vastuolus kaupade vaba liikumise põhimõttega, kui selline koguseline piirang on kehtestatud ainult ühe kolmanda riigi (Šveitsi) konkreetse tollivaba piirkonna suhtes ning kui samal ajal on ülejäänud kolmandatest riikidest lubatud samasse liikmesriiki tuua 200 aktsiisivaba sigaretti?